ભાવનગર જિલ્લાના ઉમરાળા તાલુકાના ટીંબી ગામે આવેલી સ્વામી નિર્દોષાનંદજી હોસ્પીટલમાં તમામ સારવાર નિઃશુલ્ક આપવામાં આવે છે. એટલું જ નહિ દવા અને દર્દીના સગા સંબંધીઓને નિવાસ ભોજનની વિનામુલ્યે વ્યવસ્થા ટ્રસ્ટ દ્વારા કરવામાં આવી છે. છેલ્લા ચાર વર્ષથી કાર્યરત આ હોસ્પીટલમાં અત્યાર સુધીમાં ચાર લાખથી વધુ દર્દીઓની તપાસ કરવામાં આવી હતી. બધા મળીને કુલ ૯૫૦૦ સફળ ઓપરેશન કરવામાં આવ્યા હતા. તેમજ ૨૭૦૦ થી વધુ પ્રસુતીઓ કરવામાં આવી હતી.